Apple a lansat căştile AirPods Max care vor costa 549 de dolari. Cum arată noul gadget premium .
Apple a lansat căştile AirPods Max care vor costa 549 de dolari. Acestea sunt disponibile în 5 culori: argintiu, gri închis, albastru, roz şi verde. Apple intră astfel în competiţie cu producători ca Sony, JBL şi Harman Kardon.
Apple nu se dezminte. A lansat un nou gadget premium cu un preţ pe măsură. Noile AirPods Max sunt căşti wireless cu tehnologii spectaculoase. Au 8 microfoane care pot să blocheze zgomotul exterior. Altă funcţionalitate este audio-ul spaţial: sunetul se aude în funcţie de felul în care ţii capul. Design-ul este unul minimalist, iar bateria rezistă timp de 20 de ore.Unul dintre detaliile preferate este că Apple a "furat" rotiţa digitală de la AirPods sau de la Apple Watch şi a adus-o pe AirPods Max. Astfel că pe o cască este rotiţa digitală şi îţi oferă un control precis pentru diferite lucruri, precum volumul.Apple are competiţie serioasă cu noul dispozitiv. Sony sau JBL oferă variante la mai multe categorii de preţ.